|  |  |
| --- | --- |
| Popis: Popis: http://www.ipa-slovakia.sk/images/img0046.png | ***Územná úradovňa Poprad Slovenskej sekcie IPA***  *OR PZ ul. Alžbetina č. 714/5, 058 01 Poprad*  *e-mail:* [*petersuchy.pp@gmail.com*](mailto:petersuchy.pp@gmail.com)  ***mobile phone: +421944927 277*** |

*v Poprade 30.01.2024*

***Správa z účasti na medzinárodnej IPA konferencii k problematike bezpečnosti cestnej premávky v Nowom Saczi dňa 16.11.2023.***

*Konferencia s názvom „Výzvy pre bezpečnosť cestnej premávky – právne a sociálne aspekty“ bola zaradená do osláv Svetového dňa pamiatky obetí dopravných nehôd pod záštitou ministerstva dopravy a zdravotníctva Poľskej republiky. Túto konferenciu sprevádzala výstava pripravená nadáciou Vyrastaj s nami s názvom “Pre teba zomrel policajt, hasič vojak a pre mňa zomrel môj otec“. Ide o ďalšiu iniciatívu nadácie, ktorá sa stará o deti, ktorých rodičia zomreli alebo sa zranili pri výkone služby.*

*Cieľom konferencie bolo zvýšiť povedomie o bezpečnosti na cestách, vymeniť si skúsenosti, diskutovať o aktuálnych problémoch v tejto oblasti a pokúsiť sa naznačiť nové smery konania na elimináciu hrozieb a zvyšovanie bezpečnosti cestnej premávky na cestách.*

*Medzi siedmimi prednášajúcimi, ktorí vystúpili na konferencii so svojím príspevkom bol aj náš člen Územnej úradovne Poprad Slovenskej sekcie IPA riaditeľ odboru Poriadkovej polície pri Okresnom riaditeľstve PZ v Poprade mjr. Ing. Róbert Hermel. Ďalším zahraničným hosťom a prednášajúcim bol Rafael Ruiz Estapa zo Španielskej Cordoby, ktorý je zároveň prezidentom Asociácie pedagógov bezpečnosti na cestách AIPSEV.*

*Konferencia bola zorganizovaná na vysokej spoločenskej a odbornej úrovni. Zúčastnili sa na nej špičky a najvyšší predstavitelia miestnej a regionálnej Polície, samosprávy, mesta Nowy Sacz, Krakova a zástupcovia odbornej verejnosti, združení a nadácií.*

*Touto cestou chcem poďakovať vedeniu OR PZ v Poprade a mjr. Ing. Róbertovi Hermelovi za jeho účasť na konferencii, odborne pripravený príspevok, ktorý predniesol v perfektnom Poľskom jazyku, čím všetkých prítomných príjemne prekvapil. Ďakujem vedeniu IPA Nowý Sacz za pozvanie a už teraz sa teším na našu ďalšiu medzinárodnú spoluprácu.*

*Originálnu správu s množstvom fotografií si môžete pozrieť na uvedenej stránke.*

[*https://ipanowysacz.pl/2023/12/wyzwania-dla-bezpieczenstwa-ruchu-drogowego-aspekty-prawne-i-spoleczne-konferencja-naukowa/*](https://ipanowysacz.pl/2023/12/wyzwania-dla-bezpieczenstwa-ruchu-drogowego-aspekty-prawne-i-spoleczne-konferencja-naukowa/)

*Mgr. Peter Suchý*

*vedúci Územnej úradovne Poprad*

*Slovenskej sekcie IPA*







*mjr. Ing. Róbert Hermel riaditeľ odboru Poriadkovej polície v Poprade*



*mjr. Ing. Róbert Hermel s riaditeľom polície v Nowom Saczi insp. Dr. Krzysztofom Dymurom*





*Piotr Wójcik prezident Poľskej sekcie IPA, mjr. Ing. Róbrt Hermel riaditeľ Odboru poriadkovej polície v Poprade, insp. Dr. Krzysztof Dymura riaditeľ polície v Nowom Saczi, mjr. Mgr. Peter Suchý v. v. vedúci Územnej úradovne Poprad Slovenskej sekcie IPA a Ela Gargula vedúca úradovne IPA v Nowom Saczi.*